open-index/open-wikipedia-markdown huggingface dataset:
Nastupanje vremena

Ovaj farz je vezan samo za pet dnevnih, obaveznih namaza. Kada klanjač stupa u namaz mora znati da li je nastupilo namasko vrijeme. Ako bi klanjao, misleći da nije nastupilo namasko vrijeme, a zatim se ispostavilo da ipak jeste, namaz mu nije ispravan. Dokaz da je namasko vrijeme farz su riječi Allaha dž.š.:

**Vjernicima je propisano da u određeno vrijeme namaz obavljaju**, () to znači da svaki farz namaz ima svoje određeno vrijeme i nije dozvoljeno izlaženje iz okvira tog vremena.

## Sunitski stavovi
### Stav Hanefijskog mezheba
#### Sabah-namaz
Vrijeme sabah-namaza počinje od pojave prave zore,a to je rašireno bjelilo na horizontu s istoka. Prava zora se pojavljuje nakon lažne, a to su bijele zrake koje se protežu u visinu poslije čega dolazi tama, što je sve sastavni dio noći. Između ove dvije zore ima dvanaest minuta. Vrijeme sabah-namaza prestaje izlaskom sunca

#### Podne-namaz
Vrijeme podne-namaza je od trenutka kada sunce prođe zenit i krene ka zapadu (zeval) i traje dok sjenka nekog predmeta ne bude veličine kolike je i on sam, ne računajući sjenu zevala.

#### Ikindija-namaz
Vrijeme ikindije nastupa kada istekne vrijeme podne, a traje do zalaska sunca.

#### Akšam-namaz
Početak akšama je od zalaska sunca, a kraj je kada nestane večernjeg rumenila (eš-šefek).

#### Jacija-namaz
Vrijeme jacije je kada nestane večernjeg crvenila pa do pojave zore (sabaha).

## Napomene
Čistoća od stvarne nečisti

**Čistoća od stvarne nečisti** je pojam u islamu koji podrazumijeva čistoću tijela, odjeće i prostora u kojem musliman obavlja namaz. Ovo se smatra namaskim farzom

To je nečistoća koja ne smije biti na tijelu klanjača, njegovoj odjeći, niti na mjestu gdje obavlja namaz. Odjeća klanjača mora biti čista. Ako bi klanjao u obući čiji je đon nečist, namaz nije dozvoljen (tj. neispravan je), a ako bi ih izuo i stao na njih onda je dozvoljen. Mjesto na kojem se klanja također mora biti čisto. Minimimum je da bude čist prostor za stajanje, prostor za dvije šake (prilikom sedžde), za dva koljena i za čelo. 

Ukoliko se namaz obavlja na dvjema spojenim prostirkama, čije je dno nečisto, a površina čista, namaz je ispravan, jer je klanjano na čistom mjestu. Također, dozvoljen je namaz na čvrstoj prostirci (npr. debelom tepihu), čija je gornja strana čista, a donja nečista, ukoliko se vlaga nečistoće ne pojavi na gornjem dijelu, a ukoliko dođe do pojave vlage (usljed nečistoće) namaz nije validan (nije dozvoljen, nije ispravan).
Prvi tekbir (Iftitāhi-tekbīr)

**Prvi (početni) tekbir** se naziva još i et-tahrime, što znači zabrana, a nazvan je tako zbog toga što se njime ulazi u neprikosnovenost namaza, kada klanjaču mnoge dozvoljene stvari postaju zabranjene, kao što su jelo, piće, govor i sl. Prvi tekbir glasi “Allahu ekber “ (Allah je najveći). Poslanik je rekao: *Ključ namaza je abdest, njegova zabrana je tekbir, a njegovo oslobađanje je [[selam]]*.

Nema počinjanja namaza bez tekbira ili nečeg što ga može zamijeniti kao što su riječi *Allahu edžellu* ili *Allahu 'azamu* i sl. Izgovaranje sintagme “Allahu ekber” je vadžib, jer se ona prenosi od Poslanika . Ko počne namaz nečim drugim, njoj sličnim izrazima, izvršio je farz, ali je učinio mekruh tahrimi zbog izostavljanja vadžiba.

Ako bi onaj koji klanja za imamom počeo namaz s imamom i izgovorio tekbir istovremeno s njim, ali ga završio prije, njegov početak namaza ne bi bio ispravan, jer je tekbir, koji je farz završio prije imama.

Ispravnost tekbira uvjetuje se time da bude izgovoren za vrijeme stajanja (kijama). Ako bi klanjač pristupao namazu u trenutku kada imam bude na ruku'u, a on (klanjač) izgovorio “Allahu” na kijamu (u stojećem položaju), a “ekber” završio na ruku'u, njegovo pristupanje u namaz ne bi bilo ispravno.

## Reference
Stajanje (Kijām)

**Stajanje** (Kijām) obavezno traje onoliko koliko traje učenje u obaveznim farz i vadžib namazima. To zaključujemo iz hadisa kojeg prenosi Imran b. Husajna (r.a.), koji kaže: "Imao sam hemoroide, pa sam pitao Vjerovjesnika o namazu i on mi je rekao:

*Klanjaj stojeći, a ako ne možeš onda sjedeći, a ako ne možeš onda ležeći na strani.*" 

U drugoj predaji dodaje:

*Ako ne možeš, onda ležeći. Allah nikoga ne opterećuje preko njegovih mogućnosti.* 

Stajanje (Kijām) nije obavezno u dobrovoljnim namazima, nego ih je dozvoljeno klanjati sjedeći, bez ikakva razloga. sabahski sunnet je izuzetak iz ovog pravila i on se ne može klanjati sjedeći bez razloga, zbog svoje važnosti. Od Aiše (r.a.) se prenosi da Vjerovjesnik nijednu nafilu nije više čuvao kao sabahski sunnet. Od nje se prenosi da je on rekao:

*Dva rekata prije sabahskog farza su bolja od dunjaluka i onoga što je na njemu.*

Potpuni kijām je uspravno stajanje. Ako bi se klanjač malo nagnuo, tako da njegove ruke ne dosežu koljena, tretirat će se da je na kijāmu. Mekruh je (tj. nije lijepo) bez razloga stajati na jednoj nozi u namazu. Ako bi klanjač bio u stanju da stoji, a da ne može učiniti sedždu, bolje je da napusti stajanje i da klanja sjedeći, jer stajanje je sredstvo za sedždu i ono nije samo po sebi ibadet. Isto će postupiti i onaj u koga prokrvari rana, ako bi učinio sedždu. On će klanjati sjedeći i naginjati se (umjesto padanja na sedždu), jer bi činjenjem sedžde izgubio abdest.

Nije dozvoljeno ostavljanje kijāma onome koji ga može izvršiti, makar i s određenim vidom poteškoće, koja neće dostići stepen jakog bola. Ako može obaviti kijām oslanjajući se na nešto dužan je to i učiniti. Ako je u stanju da obavi dio kijāma, obavezan je postupiti po mogućnostima.

## Napomene
Kiraet

Učenje u namazu je farz, po mišljenju većine učenjaka. Temelj su riječi Uzvišenog Allaha:
**Vi iz Kur'ana učite ono što je lahko**

Učenje je obavezno za vrijeme kijama ili onoga što ga zamjenjuje (u bolesti to je sjedenje) na dva rekata farza i u svakom rekatu vitra i nafile. Učenje je obavezno na svakom rekatu nafile, jer svaka dva rekata kod nafile su zaseban namaz. Vitr namazu se dodaju iz predostrožnosti, jer liče nafili po nekim karakteristikama. Najniži stepen glasnosti kod učenja je da učač izgovara glasove tako da čuje sam sebe u normalnim uslovima. Ako ne bi čuo sam sebe u situaciji kada nema nikakve smetnje koja zaprečava čujnost, to se ne bi smatralo učenjem kiraetom.

Obavezno je proučiti na svakom rekatu, najmanje, tri kratka ajeta ili jedan dugi, koji je kao tri kratka, jer se obično ne smatra učačem onaj ko prouči manje od toga. Uslov je da učenje bude na arapskom jeziku, osim ako osoba nije u stanju da tako nauči. Prijevod značenja Kur'ana nije doslovni Kur'an, nego se tako naziva u prenesenom smislu. Namaz je ispravan ako bi se na arapskom jeziku proučio nužni dio, potreban za ispravnost namaza, a ostali dio učenja i dova da bude na nekom drugom jeziku.

## Napomene
Ruku' (pregibanje u namazu)

Ruku' u namazu je farz, na osnovu riječi Uzvišenog Allaha:
**O vjernici činite ruku' i sedždu i obožavajte svoga Gospodara**

Allahov Poslanik (A.s.) je rekao onome koji nije dobro obavljao svoj namaz:

*Zatim učini ruku' i smiri se na njemu*

Ruku' se čini tako što će se saviti leđa toliko da se rukama mogu dohvatiti koljena. Potpuni ruku' je u savijanju leđa toliko da glava i stražnji dio (leđa) budu poravnani. Onaj ko je pognut (usljed bolesti) toliko da dostiže stepen ruku'a oborit će glavu, kako bi napravio razliku između ruku'a i kijama.

## Napomene
Sedžda

**Sedžda** je farz koji se obavlja stavljanjem čela i nosa na zemlju, istovremeno sa šakama, koljenima i stopalima. To je propisano na osnovu hadisa od Ibn Abbasa (r.a.), u kojem je Vjerovjesnik (a.s.) rekao:

*Naređeno mi je da činim sedždu na sedam dijelova (kostiju): čelu, a rukom je pokazao i na svoj nos, dvije šake, dva koljena i krajevima (prstima) nogu. I da ne zavraćamo odjeću i kosu.*

Ako bi neko obavio sedždu samo čelom, bez spuštanja nosa na zemlju, bila bi ispravna, ali je učinio mekruh zbog izostavljanja sunneta kojeg je Poslanik (a.s.) (stalno) praktikovao. Nije dozvoljeno činiti sedždu samo na nosu, osim ako se na čelu ima neka rana. Činjenje sedžde na obrazu ili bradi nije ispravno, makar to neko radio i s razlogom, jer nema teksta koji govori da se sedžda može tako činiti. Ako bi imao razlog zbog kojeg ne može učiniti sedždu na čelu ili nosu, klanjač će je učiniti naginjanjem (išaretom).

Dizanje nogu sa zemlje za vrijeme sedžde je mekruh tahrimi. Sunnet je prste nogu usmjeriti prema Kibli. Ebu Humejd (r.a.) kaže, opisujući namaz Allahovog Poslanika (a.s.):"*Kada je činio sedždu, stavljao je ruke niti raširene, niti skupljene, a vrhove nožnih prsta je okretao prema [[Kibla|Kibli]].*

Ako bi se zbog gužve morala činiti sedžda na leđima drugog klanjača, koji klanja isti namaz, namaz je ispravan. Ali, ako bi klanjali različite namaze, to nije dozvoljeno činiti. Ovo je dozvoljeno samo zbog gužve i, ako nje nema, to nije dozvoljeno. Uslov za ispravnost sedžde je da mjesto njenog obavljanja ne bude više od pola podlaktice od mjesta na kojem su stopala. Ako je visina mjesta veća od toga, sedžda nije ispravna, osim ako se ponovi na mjestu odgovarajuće visine.

## Napomene
Posljednje sjedenje

**Zadnje sjedenje** je obavezno da traje u namazu toliko dugo da se može proučiti et-tešehud (et-tehijjatu) na njemu, što je utemeljeno na riječima Allahovog Poslanika (A.s.) u hadisu o tešehudu, kojeg prenosi Ibn Mes'ud:

*Kada završiš ovo, ili je rekao kada uradiš ovo, završio si svoj [[namaz]]*

Ovdje je upotpunjenje namaza vezano za učenje et-tešehuda (et-tehijjatu) ili sjedenje radi njega. Učenje et-tešehuda nije propisano bez sjedenja, pa je u suštini kraj namaza vezan za zadnje sjedenje.

## Napomene
Okretanje prema Kibli

Okretanje prema Kibli je farz, tj. stroga obaveza, na što nas upućuju riječi Allaha dž.š.:

**Vidimo Mi kako sa žudnjom bacaš pogled prema nebu, i Mi ćemo sigurno učiniti da se okrećeš prema strani koju ti želiš! Okreni zato lice svoje prema Časnom hramu! I ma gdje bili, okrenite lica svoja na tu stranu.**

Onaj ko je u Mekki dužan je da se okrene prema samoj Kabi, tako da njegovo lice bude okrenuto u tom pravcu. Ko klanja izvan Mekke dužan je okrenuti se u njenom pravcu. Ako bi klanjač bio okrenut prema El-Hatimu , namaz mu nije ispravan, jer tvrdnja da je on dio Kabe je potvrđena pojedinačnom predajom, a obaveznost okretanja prema Kibli je potvrđena Kur'anskim tekstom.

Ako klanjač nije u stanju da se okrene prema Kibli, klanjat će onako kako može, jer je zaduženost ustanovljena prema mogućnostima, kao kada bi klanjač bio bolestan toliko da se ne može okrenuti prema Kibli, a nema s njim nikoga ko bi ga mogao okrenuti prema njoj. Abdullah bin Omer (r.a.) kaže, prilikom opisivanja namaza u strahu: "*Ako strah bude veći od toga, klanjajte hodajući na nogama ili jašući, okrenuti prema [[Kibla|Kibli]] ili ne.*"

Pravac Kible se može odrediti pomoću mihraba u džamijama, ako njih nema onda pitajući nekog mještanina koji zna pravac i čije se svjedočenje prihvata. Također, ako bi klanjač bio u pustinji ili na moru, pomoći će se pri određivanju pravca Kible zvijezdama. Allah dž.š. je rekao:

**On vam je stvorio zvijezde da se po njima u mraku upravljate, na kopnu i moru. Mi potanko pružamo dokaze ljudima koji razumiju**

Isto tako može se pomoći i instrumentima izraađenim za to. Ukoliko ne bi pronašao sredstvo za određivanje pravca, potrudit će se da svojom procjenom odredi pravac Kible. Ako bi nakon namaza saznao da je pogriješio u svojoj procjeni, neće ponavljati namaz, jer je uradio sve što je u njegovoj mogućnosti. Ako bi klanjač u toku namaza saznao da je pogriješio, okrenut će se prema Kibli i neće prekidati namaz. Ako klanjač ne zna gdje je Kibla, a počeo je klanjati namaz i učinio je to bez istraživanja i pitanja, namaz mu nije ispravan, jer je istraživanje (idžtihad) za njega farz, a on ga je ostavio i zato je dužan ponoviti taj namaz. Nije pogriješio ako sazna da je pogodio pravac Kible, zbog toga što je postigao ono zbog čega je istraživanje (idžtihad) naređeno, jer istraživanje nije samo sebi cilj nego je naređeno zbog onog što je ostvareno.

Ako bi jedna grupa istraživala i razišla se u pitanju pravca Kible; ako klanjaju pojedinačno, namaz svih će biti ispravan, a ako bi klanjali u džematu neće onog ko ima drukčije mišljenje od svog imama pod uslovom da on u toku namaza bude svjestan te razlike.

Ako bi slijepac istraživao pravac Kible pa počeo namaz u odabranom pravcu, a zatim mu prišao neki čovjek i okrenuo ga prema Kibli, nije dozvoljeno tom čovjeku da pristupi i klanja za slijepcem, jer on smatra da je njegov imam (slijepac) pogriješio na početku namaza i svoj namaz je nadgradio na neispravnosti.

## Napomene
Odluka (nijjet)

**Nijjet** je duhovna odluka muslimana da uradi nešto propisano za muslimane, kroz Kur'an ili hadis. Tako, npr. svaka islamska molitva ili početak ramazanskog posta počinje sa nijjetom. Nijjet se može izgovoriti na svom ili arapskom jeziku, dok jedan dio uleme smatra da je nijjet isključivo duhovna odluka, te da ga nije potrebno izgovarati riječima.

Sadržaj nijjeta ovisi o namazskom vaktu, mada postoji i generalni nijjet koji na našem i arapskom jeziku je:
:*Odlučih u ime Allaha dž. š. klanjati farz (ili sunnet) ovog namaza i okrenuh se prema [[Kibla|Kibli]]. Allahu ekber.*
:*Nevejtu en usallije lil-lāhi teālā salāte fardil-vakti (ili sunnetil-vakti) edāen mustakbilel-kibleti-Allahu ekber.*

### Povezano
* Namaz

## Napomene
Abdest

**Abdest** je vjersko čišćenje muslimana prije molitve. U islamu ima više načina da se očisti:
# al-wudu () je uobičajeni abdest prije klanjanja, gdje se određeni dijelovi tijela operu čistom vodom
# tejemum je abdest čistom zemljom kad nema čiste vode
# gusul () je *puno* čišćenje, tj. kupanje.

Riječ abdest je inače perzijska riječ što znači pranje ruku.

### Čišćenje
Čistoća je propisana Kur'anom i Sunnetom:
:*...a ako ste džunupi, onda se okupajte!* (Kur'an 5:6)
:*...i haljine svoje očisti!* (Kur'an 74:4)
:*Allah zaista voli one koji se često kaju i voli one koji se mnogo čiste.* (Kur'an 2:222)

Allahov poslanik kaze:
:*Namaz nece biti primljen bez(prethodne)cistoce.* (hadis bilježi Muslim)

Čistoća se ostvaruje uklanjanjem nečistoćā čistom vodom sa odjeće onog koji klanja, tijela i mjesta gdje se klanja i da se bude pod abdestom ili gusulom, a u slučaju da nema vode, pod tejemmummom.

#### Čime se postiže čistoća?
Čistoća se postiže sa dvije stvari:

# **Prirodnom vodom**, ona ima sve prirodne osobine tako da sa njom nije pomiješano bilo šta što se u njoj obično ne nalazi, svejedno bilo to nečisto ili čisto. U takvu se ubrajaju: bunarska voda, voda sa izvora, kišnica, riječna voda, otopina snijega i morska slana voda. To je navedeno u Kur'anu:
#: *I mi s neba čistu vodu spuštamo.* (Kur'an 25:48)
#: Allahov poslanik,s.a.w.s,je rekao:
#: *Voda je čista, osim ako se uprlja nečim nečistim pa promijeni miris, okus i boju.*
# **Čistom površinom zemlje**, tj.čistim zemljinim tlom u vidu praha,pijeska,kamena i slanace(onog sto se racuna kao zemlja),jer je Allahov Poslanik,s.a.w.s,rekao:
#: *Čistom zemljom [[musliman]] bi se mogao čistiti i kad ne bi imao vode deset godina. Kada nađe vodu, neka se njom opere.*
#: Osnovno čišćenje se ostvaruje uklanjanjem fizičke prljavštine (materije koje su sa šerijatskog stanovišta nečiste) čistom vodom sa odjeće, tijela i mjesta gdje se klanja. Vjersko čišćenje od apstraktne nečistoće, tj. onog što je tako šerijatski definisano (džunupluk, vršenje velike i male nužde, itd.) postiže se uzimanjem abdesta ili kupanjem.

#### Vrste Vode

Ovdje treba napomenuti da sa šerijatskog stanovišta imamo više vrsta vode, tj. **čista voda** (fonol. *tahuur*):
# izvorska voda
# kišnica
# tekuća voda
# otopina od snijega
# stajaća voda
# bunarska
# morska slana voda.
Sva ulema je suglasna (idžmaa) da su ovo čiste vode da se njima postiže šerijatska čistoća.

Posebni objekat ili prostorija u okviru džamijskog ili tekijskog kompleksa koji je namijenjen za uzimanje abdesta zove se abdesthana.
Mrtva kopriva

**Mrtva kopriva** (lat. Lamium) je rod zeljastih biljaka iz familije usnatica ili mrtvih kopriva (Lamiaceae). Biljke ovod roda rastu po šumama, u žbunju i zapuštenim travnjacima. Njeni listovi i drugi sočni delovi se koriste u ishrani za pripremu salata, supa i drugih jela. Koren biljke je bogat vitaminom C i koristi se u ishrani i pripremi lekovitih napitaka. Ukus i miris su slični onima kod obične koprive.
Čičak

**Čičak** (*Arctium*) je rod skrivenosemenica iz familije glavočika (Asteraceae). Poseduje dugačak sivosmeđi vretenasti koren. U prvoj godini pojavljuju se veliki prizemni listovi srcolikog oblika. U drugoj godini izraste uspravno razgranato stablo visine 1-1,5m. Listovi su sve manji idući prema vrhu stabla. Cvate u glavicama s grimiznocrvenim cevastim, gusto zbijenim cvetićima. Plodovi imaju kukice pomoću kojih lako prianjaju za odeću. Raste uz puteve, na livadama i neobrađenom zemljištu.

Najpoznatija vrsta ovog roda je veliki čičak.

## Reference
Veliko svetište Ise

je šintoističko svetište posvećeno boginji Amaterasu-ōmikami i smješteno u gradu Ise u japanskoj prefekturi Mie. Službeno poznato tek kao , Ise Jingū je u stvari kompleks sačinjen od velikog broja šintoističkih svetišta oko dva glavna svetišta  i .

Unutrašnje svetište - Naikū (također poznato kao "Kotai Jingu"), je smješteno u mjestu Uji-tachi, južno od središta grada Ise, te je posvećeno štovanju Amaterasu-ōmikami. Vanjsko svetište - Gekū (službeno poznato kao "Toyouke Daijingu") je smješteno od šest kilometara od Naikūa i posvećeno Toyouke no ōmikami, božanstvu poljoprivrede i industrije . Osim Naikūa i Gekūa, postoji još 123 šintoistička svetišta u Iseu i okolnim područjima, 91 vezana uz Naikū i 32 za Gekū.

Unutrašnje svetište Ise Jingua - Naikū - u svom posjedu ima nacionalno blago. Navodno je dom Svetog ogledala te jedno od najsvetijih i najvažnijih mjesta šintoističke religije. Pristup u oba svetišta je strogo ograničen, pa javnost obično ne može vidjeti ništa osim krovova, sakrivenih iza velikih drvenih ograda. Veliki svećenik ili svećenica svetišta Ise mora biti član ili članica japanske carske porodice, i dužnost mu je nadgledati Svetište.

Dva glavna svetišta su povezana hodočasničkim putem koji prolazi kroz drevnu četvrt za zabavu u Furuichiju. Okolica svetišta sadrži Nacionalni park Ise-Shima i brojne hiostorijske lokalitete kao 'vezane stgijene' Meoto Iwa, te Saiku (mjesto nakome je u periodu Heian bila carska rezidencija).

## Reference

## Vanjske veze

* Ise Jingu 
* 
* Ise Shrine and a Modernist construction of Japanese tradition (The Art Bulletin, June 2001)
* New York Public Library Digital Gallery, early photograph of Ise Shrine compound
Kupola na stijeni

**Kupola na stijeni** (**Hram nad stijenom**) znana i kao **Omarova džamija** ili **Zlatna kupola**, je omajadska džamija u Jeruzalemu; jedna od najprepoznatljivijih u muslimanskom svijetu i među najstarijim postojećim muslimanskim građevinama i spomenicima.

Kupola na stijeni je prilagođena mjestu koje je od starine bilo židovska i kršćanska svetinja. Prema predaji, *Sveta stijena - vrh planine [[Moriah]]*, koja se nalazi u sredini džamije je mjesto Abrahamove žrtve ali i Muhamedova uzašašća na Nebo.

## Izgled
Kupola na stijeni se počela graditi 684. godine na mjestu starog židovskog hrama i na njoj se osjeća snažan sirijsko-bizantski utjecaj. Pod utjecajem bizantske rotunde i perzijske oktogonale, zgrada ima skladan geometrijski tlocrt i odiše jednostavnošću, funkcionalnošću i lakoćom. Kupola i visoko postavljeni prozori ispod nje nošeni su kružnom kolonadom, dok vanjski niži kat ima oblik dvostrukog osmerokuta. Četiri portala vode u taj prvi ophod koji je podijeljen kolonadom stupova s pozlaćenim kapitelima.

Eksterijer je obložen keramičkim opločenjem u više uzoraka. Turski crijep iznad razine prozora zamijenio je 1554. godine prvobitne staklene mozaike.

U unutrašnjosti dominira živa stijena koja zauzima cijeli centralni prostor ispod kupole, okružena kolonadom stupova s korintskim kapitelima koji nose polukružne lukove. Svjetlo koje dopire s kupole osvjetljava stijenu tako da ponovno oživljava Muhamedovo uzašašće na Nebo.

Raskošni interijer ukrašen je mramornim pločama i mozaicima raznih geometrijskih oblika i simetričnih uzoraka, ali i vinove loze i drveća na zlatnoj pozadini. Mozaici u isto vrijeme predstavljaju Rajski vrt i trofeje iz ratova koje muslimani daruju Bogu.

Na frizu unutarnjeg zida nalaze se natpisi iz Kurana pomiješani s drugim tekstovima i podacima o građevini, urađeni od zlatnog mozaika na tirkizno zelenoj pozadini,. Da bi pročitao ove natpise, hodočasnik je najprije morao hodati ophodom oko centralnog prostora u smjeru kazaljke na satu, a potom u suprotnom pravcu. Ovi tekstovi su najstariji sačuvani natpisi iz Kurana i prvi put upotrijebljeni monumentalni tekstovi iz Kurana kao arhitektonska dekoracija.
Tepisi i svodovi su moderni, ali odražavaju izvorne dekorativne uzorke.

Kupola ima visoki tambur na trompama i iznutra je obložena oplatom i žbukom s pocakljenom unutarnjom površinom, dok je izvana, od drvenih rebara pokrivena oplatom i olovom, a zatim pozlaćena. Zlatna kupola danas dominira panoramom Jeruzalema.

## Povezano
* Islamska arhitektura
* Jeruzalem

## Izvori
* Laurie Schneider Adams, *A History of Western Art*, McGraw Hill, New York, 2001. 
* *Velike arhitekture svijeta*, urednik John Julius Norwich, Marjan tisak, Split, 2005. 
* Marilyn Stokstad, *Art History (Wolume One)*, Pearson Prentice Hill, New Jersey, 2005. 
* Antun Karaman, *Opća povijest umjetnosti*, Školska knjiga, Zagreb, 2004. 

## Vanjske veze

* Kupola na stijeni Svete destinacije - uključujući fotografski obilazak
* Kupola na stijeni fotografije unutrašnjosti
Katedrala sv. Duje

**Splitska katedrala** posvećena je uznesenju blažene Djevice Marije, u narodu je poznata kao Katedrala sv. Dujma (sv. Duje). Katedrala je smještena u kompleksu Dioklecijanove palače u Splitu, na Peristilu. Katedrala sv. Duje najstarija je katedrala u svijetu.

Poslije smrti cara Dioklecijana kršćani su dobili slobodu i u Saloni sagradili bazilike nad grobovima mučenika. Tristo godina kasnije, Avari su srušili i spalili Salonu. Preživjeli stanovnici su pobjegli na otoke, odakle su se nakon par desetljeća, povratili i nastanili u napuštenoj carskoj palači. Odmah su pretvorili carev mauzolej u kršćansku crkvu, uklonili idole i sarkofag u kome je car počivao i do danas se više nije pronašao. Iz Salone, iz srušenih bazilika, prenijete su kosti svetih mučenika koje je Dioklecijan pogubio: Dujma, prvog biskupa Salone, i Anastazija, radnika, i pohranili su ih u carevu mauzoleju posvećenom za metropolitsku crkvu. Prvi splitski nadbiskup bio je Ivan Ravenjanin. On je organizirao i uredio splitsku Crkvu.

Splitska katedrala poznata je po drvenim vratima koje je izradio Andrija Buvina, izrezbarivši u orahovini 28 prizora Isusova života. Odlično su očuvana, osim najdonjih dijelova oštećenih nogama prolaznika, Buvina su vrata raritet u europskoj umjetničkoj baštini, jer dok su brončane romaničke vratnice razmjerno brojne od drvenih su preostala jedva koja vrata.

Zvonik je vjerojatno izgrađen u 13. stoljeću. Terminus oko kojeg se vrti moguća datacija početka gradnje splitskog zvonika jest nestali natpis iz 1257. godine koji je spominjao Kolafisu (Golubicu), udovicu splitskoga kneza Ivana Krčkog, kao donatoricu zvonika, dok joj je lokalna tradicija pridavala zaslugu i za podizanje propovjedaonice u katedrali.

## Povezano
* Dioklecijanova palača
* Splitsko-makarska nadbiskupija

## Reference
Sveti Dujam

**Sveti Dujam** (**Duje**; lat. **Domnius**; ?, potkraj 3. st. – ?, 304.), solinski biskup. Zaštitnik grada Splita i Splitsko-makarske nadbiskupije.

Rođen je u Siriji, obrazovao se na čuvenom učilištu u Antiohiji. Kao ugledni kršćanin u Saloni, glavnom gradu rimske provincije Dalmacije, postao je svećenik i prvi solinski biskup od 284. do 304. Namjesnik provincije Dalmacije, Marko Aurelije Junije po naredbi cara Dioklecijana, dao je pogubiti Dujma, 10. travnja 304. g., u gradskom amfiteatru, kao i druge mučenike. Dujma su pokopali vojnici izvan gradskih zidina, na sjevernom groblju, koje je danas poznato pod nazivom Manastirine. Naslijedio ga je njegov nećak Primo u biskupskoj službi i kasnije pokopan uz Dujmov grob. Ulomak nadgrobne ploče sv. Dujma čuva se u Arheološkom muzeju u Splitu. 

Milanskim ediktom 313. g., Crkva dobila je slobodu ispovijedanja vjere, završili su progoni. Kršćani su javno štovali sv. Dujma kao sveca i mučenika. Nad grobom je sagrađena kapelica, kasnije crkva, a u 5. stoljeću velika bazilika, koju su barbari srušili 614. g. 

Papa Ivan IV. rođen u Dalmaciji, poslao je opata Martina, da otkupi kršćane koji su postali roblje i da pronađe relikvije solinskih i istarskih mučenika. Bilo je nesigurno, ostaviti relikvije u Dalmaciji, zbog barbarskih pohoda pa su prenešene u Rim, u kapelicu unutar Lateranske bazilike. U njoj je glasoviti mozaik, na kojem je i sv. Dujam. Dio svečevih relikvija, nalazi se i u splitskoj katedrali.

Papa Siksto V. (otac mu je bio Hrvat), dao je naslikati slike sv. Dujma u crkvi sv. Jeronima u Rimu. Svečeve slike postoje i u Sankt Peterburgu i u više mjesta u okolici Splita.

Sv. Dujam, spominje se u popisima svetaca mučenika- martirologijima pa tako i u najnovijem "Martyrologium Romanum" iz 2001. 

Julije Bajamonti, skladao je oratorij "Prijenos sv. Dujma" 1770., u prigodi prijenosa relikvija sv. Dujma u novi svečev oltar u splitskoj katedrali.

Lik sv. Dujma, nalazio se na kovanom srebrnom novcu od 1327. do 1357. 
Hrvoje Vukčić Hrvatinić, kovao je svoj novac s likom sv. Dujma na početku 15. stoljeća.

U Splitu se stoljećima svečano slavi svečev spomendan 7. svibnja (dan grada), kada se održavaju liturgijske svečanosti, kulturne, gospodarske, sportske i zabavne manifestacije.

Zaštitnik je grada Splita i nalazi se na grbu grada.

Godine 2004. slavilo se 1700 godina od njegove mučeničke smrti, ujedno i 17 stoljeća od gradnje Dioklecijanove palače i razvitka grada Splita.
Velika pagoda divlje guske

**Velika pagoda divlje guske** ili **Divovska pagoda divlje guske** () je budistička pagoda smještena u južnom dijelu Xi'ana u kineskoj provinciji Shaanxi. Sagrađena je godine 652. za vrijeme dinastije Tang i prvotno je imala pet katova, a nadograđena je godine 704. za vladavine carice Wu Zetian. Vanjska fasada od opeke je renovirana za vrijeme dinastije Ming. Pagoda je služila tome da čuva sutre i figurice Bude koje je u Kinu iz Indije doveo budistički putopisac i prevodilac Xuanzang.

## Vanjske veze

* http://www.nudieman.com/anrg/great_gander_pagoda.html 
* http://www.china-travel-golden-route.com/goose_pagoda.html
Meet the Press

***Meet the Press*** je tjedna američka televizijska informativna emisija koju producira NBC. Predstavlja najdugovječniju televizijsku emisiju u historiji svjetske radiodifuzije, a prvi put je prikazana 6. novembra 1947. Do sada je imala jedanaest voditelja; trenutni voditelj je David Gregory, koji je na to mjesto došao u decembru 2008.

*Meet the Press* je trenutno najgledaniji talk show koji se emitira nedjeljom ujutro.

## Izvori

## Vanjske veze
* Meet the Press Official Website
* 60th anniversary background information
* Purchase selected Meet the Press presidential interviews (Films Media Group)
*
Candid Camera

***Candid Camera*** (doslovno "Iskrena kamera", ali na prostoru bivše Jugoslavije poznatija kao ***Skrivena kamera***) bila je američka zabavno-dokumentarna (reality) koja se, s manjim ili većim prekidima, emitirala od 1948. do 2004. godine, najpoznatija po tome što je poslužila kao model, odnosno začetnik podžanra TV-emisija skrivene kamere. Njen tvorac Allen Funt ju je započeo na radiju 28.6. 1947. pod naslovom *Candid Microphone*, potom pod istim naslovom obradio kao kratke filmove za kino-publiku, da bi ju je pod naslovom *Candid Camera* prvi put prikazao na TV-mreži ABC 10.8. 1948.

Koncept, koji je mnogo puta kopiran, i zahvaljujući kome se izraz skrivena kamera koristi za poseban podžanr zabavnih TV-emisija, se temeljio na dovođenju običnih ljudi u neobičnu situaciju i praćenju njihovih reakcija skrivenom kamerom.

Skrivenu kameru je na prostoru bivše Jugoslavije 1970-ih na mreži JRT-a prikazivala Radiotelevizija Zagreb u okviru emisije *Nedjeljno popodne*.

## Vanjske veze
* ''Candid Camera'' official site
* Israeli mockumentary
* ''Candid Camera'' (1948) at IMDB
* ''Candid Camera'' (1953) at IMDB
* ''Candid Camera'' (1960) (American) at IMDB
* ''Candid Camera'' (1960) (British) at IMDB
* ''Candid Camera'' (1991) at IMDB
* ''Candid Camera'' (1992) (New Zealand) at IMDB
* ''Candid Camera'' (1998) at IMDB
* ''What Do You Say to a Naked Lady?'' (1970) at IMDB
* ''Money Talks'' (1972) at IMDB
*
Allen Funt

**Allen Funt** (16. septembar 1914 &ndash; 5. septembar 1999) bio je američki filmski i televizijski producent i režiser, najpoznatiji kao tvorac i voditelj reality showa *[[Candid Camera]]*. Emisiju je vodio od njenog nastanka 1948. do 1993. godine kada ga je pogodio moždani udar, te ga na mjestu voditelja zamijenio sin Daniel Funt.
The Ed Sullivan Show

***The Ed Sullivan Show*** je bila američka zabavna TV-emisija varijetetskog tipa koja se originalno emitirala na programu CBS-a od 1949. do 1971. godine.

Originalno nazvana ***The Toast of the Town***, kasnije je dobila ime po svom voditelju Edu Sullivanu koji se brzo nametnuo kao jedan od najpopularnijih televizijskih zabavljača i najuticajnijih ličnosti u SAD sredinom 20. vijeka. Upravo zahvaljujući nastupima u Ed Sullivan Showu su mnoge ličnosti američke industrije zabave postale velike zvijezde. Kao jedan od primjera se navodi nastup *[[The Beatles|Beatlesa]]* 1964. nakon koga je počela britanska invazija. Emisija je godine 1971. ukinuta za vrijeme ruralne čistke nakon što su sponzori zaključili da je gleda previše starih, a premalo mladih gledatelja.

## Vanjske veze
* ''The Ed Sullivan Show''  at the Museum of Broadcast Communications
* ''The Ed Sullivan Show'' at TV Guide
* Sofa Entertainment
Ed Sullivan

**Edward Vincent "Ed" Sullivan** (28. septembar 1901 – 13. oktobar 1974) bio je američki novinar i televizijski voditelj, najpoznatiji kao voditelj zabavne emisije *[[The Ed Sullivan Show]]* koja je bila jedna od najpopularnijih emisija na američkoj televiziji 1950-ih i 1960-ih.

## Vanjske veze

* 
* Ed Sullivan at TVGuide.com
* Ed Sullivan appearance on the Phil Silvers Show
* Overview of Ed Sullivan's life 
*
Captain Video and His Video Rangers

***Captain Video and His Video Rangers*** je bila američka science fiction TV-serija, originalno prikazivana na mreži DuMont Television Network od 1949. do 1955. godine. Najpoznatija je po tome što je bila prvi primjer serije iz tog žanra na mediju televizije.

Protagonisti serije su bili Video rendžeri (*Video Rangers*), borci protiv kriminala koje je iz tajnog skrovišta u planini vodio Kapetan Video (*Captain Video*). Glavni protivnik im je bio kriminalac po imenu Dr. Pauli. Radnja je bila smještena u budućnost, a Video Rendžerima je u borbi služio cijeli niz bizarnih futurističkih naprava.

S obzirom na tadašnje tehničke mogućnosti i relativno nizak budžet mreže DuMont, epizode su se emitirale uživo. Usprkos toga se serija emitirala šest dana u tjednu i doživjela je priličnu popularnost. Scenarije za neke od epizoda su napisali neki od uglednih pisaca žanra kao Isaac Asimov i Cyril M. Kornbluth.

Popularnost se odrazila i na strip koga su izdavali Fawcett Comics te kratkotrajna filmsku ''seriju Captain Video: Master of the Stratosphere*, koju je napravio holivudski studio [[Columbia Pictures]].

Većina snimaka DuMontovovih emisija je uništena 1971. godine, a od serije Captain Video je ostalo sačuvano samo pet 30-minutnih epizoda.

== Vanjske veze ==
* [http://www.groups.yahoo.com/group/CaptainVideoFans/ Captain Video Fans] 
* 
* [http://www.archive.org/details/Captain_Video-3 1950 Kinescope of "Captain Video" at the Internet Archive, with commercials and DuMont ID]
* [http://slick-net.com/space/text/index.phtml#cvideo Space Hero Files: Captain Video] 
* [http://slick-net.com/space/video/index.phtml Roaring Rockets: Captain Video] 
* [http://www.spaceopera.xtreemhost.com/index.html ATOMX13 Captain Video Pages] 
* [http://www.reason.com/0503/cr.gg.who.shtml Who Killed Captain Video? How the FCC strangled a TV pioneer.]  Glenn Garvin, *Reason*, March 2005.
* [http://www.findarticles.com/p/articles/mi_m0412/is_3_30/ai_94465268 "Captain Video, Television's First Fantastic Voyage," by David Weinstein, *Journal of Popular Film and Television*, Fall 2002]
* [https://web.archive.org/web/20010211125830/http://home.earthlink.net/~joesarno/tvscifi/captainvdaily.htm Very incomplete log of daily broadcasts]
* [http://slick-net.com/space/video/wax/index.phtml Media Reviews of *Captain Video*] 
* [http://www.nevadadailymail.com/story/1128693.html *Captain Video* Memories!]
* [http://slick-net.com/space/video/fawcett/index.phtml The Fawcett *Captain Video* comics] 
* [http://www.comics.org/search.lasso?query=Captain+Video&type=title&sort=alpha&Submit=Search Database and complete cover gallery of the Fawcett *Captain Video* comics]
* [http://www.everything2.com/index.pl?node_id=1335654 Everything2 entry on *Captain Video*]
* [http://www.time.com/time/magazine/article/0,9171,868424,00.html?promoid=googlepA *Time* magazine article on Al Hodge's problems in finding acting work after *Captain Video''] 
*  (Kinescope of a 1949 episode)
Richard Coogan

**Richard Coogan** (Short Hills, 4. aprila 1914. – Los Angeles, 12. marta 2014.), američki glumac. Poznat po tome što je tumačio naslovnu ulogu u *[[Captain Video]]*, prvoj science fiction seriji u historiji televizije.

Prije dolaska na televiziju, Coogan je nastupao na radiju i Broadwayu. TV-serija mu je donijela popularnost, ali je gotovo svakodnevno snimanje epizoda uživo, zbog niskog budžeta i tehničkih ograničenja, za Coogana bilo previše naporno. Godine 1950. je napustio seriju kako bi se više posvetio teatru, a njegovu je ulogu preuzeo Al Hodge. Nakon toga je nastupao u drugim TV-serijama, da bi se 1964. povukao iz glumačkog posla i posvetio golfu.

## Reference
* 

## Vanjske veze
* An album of rare photos from DuMont's ''The Raster'' (1950) 
* Richard Coogan as Captain Video 
* 
* IBDb entry on Richard Coogan
* NY Times entry on Richard Coogan
* Richard Coogan as Captain Video, another view
Al Hodge

*Za "Big" Al Hodge, kornvolskog rock muzičara, v. [[Al Hodge (rock muzičar)]].*

**Albert Hodge** (Ravenna (Ohio)|Ravenna, Ohio, 18. april 1912 - New York, 19. mart 1979.) bio je američki glumac najpoznatiji po naslovnoj ulozi svemirskog pustolova u TV-seriji *[[Captain Video]]*, a prije toga kao tumač uloge Zelenog obada u popularnoj radio-seriji koja se emitirala od 1936. do 1943. godine.

Hodge je u ulozi Kapetana Videa 1950. godine zamijenio Richarda Coogana koji je seriju bio napustio kako bi se posvetio kazališnoj karijeri. Hodge nakon prestanka snimanja serije nije uspio iskoristiti svoju popularnost, te je brzo pao u zaborav.

## Reference

## Vanjske veze i reference
* The Green Hornet
* Roaring Rockets- Al Hodge before and after Captain Video 
* Space Hero Files: Captain Video 
* David Weinstein. ''The Forgotten Network: DuMont and the Birth of American Television''. Temple University Press, 2004  
* Glut, Don and Jim Harmon. *The Great Television Heroes*. New York: Doubleday, 1975. . Chapters 1 and 5.
* Roaring Rockets: Captain Video 
* ATOMX13 Captain Video Pages
* Captain Video Fans 
* Who Killed Captain Video? How the FCC strangled a TV pioneer.  Glenn Garvin, *Reason*, March 2005.
* imdb Entry on ''Captain Video''
* "Captain Video, Television's First Fantastic Voyage," by David Weinstein, ''Journal of Popular Film and Television'', Fall 2002
* Captain Video Memories!
* A 1958 ''Time'' magazine article on Al Hodge's problems in finding new acting roles 
## Vanjske veze
DuMont Television Network

**DuMont Television Network**, također poznata **DuMont Network**, **DuMont**, **Du&nbsp;Mont** ili (nepravilno) **Dumont** bila je jedna od prvih komercijalnih TV-mreža u SAD i svijetu. S radom je započela godine 1946. Vlasnik joj je bila DuMont Laboratories, tvrtka za proizvodnju televizijskih aparata. Mrežu je u njenom razvoju sputavala tada visoka cijena radiodifuzije, stroga pravila Federalne komisije za komunikacije pa i njen partner Paramount Pictures. Iako je u televizijski program i tehnologiju donijela brojne inovacije, odnosno stvorila neke od velikih televizijskih zvijezda 1950-ih, nikada nije uspjela imati čvrstu financijsku podlogu. Nakon što je prisiljena početi emitirati na UHF kanalima u doba kada oni nisu bili profitabilni, DuMont je s emitiranjem prestao 1956.

## Reference

## Vanjske veze
* Clarke Ingram's DuMont Television Network Historic Website 
* The "Golden Telecruiser" Historic Pictures
* List of DuMont programs at the Internet Movie Database

### Kineskopi
* Kinescopes of DuMont Network programs, from the Internet Archive: ''The Adventures of Ellery Queen'', ''Captain Video and His Video Rangers'', ''Cavalcade of Stars'', ''Life Is Worth Living'', ''Miss U.S. Television 1950 Contest'', ''The Morey Amsterdam Show'', ''The Old American Barn Dance'', ''Okay Mother'', ''On Your Way'', ''Public Prosecutor'', ''Rocky King - Detective'', ''School House'', ''They Stand Accused'' and A DuMont Network identification
Come Dancing

***Come Dancing*** je bila britanska zabavna TV-emisija u obliku natjecanja u dvoranskom plesu koja se emitirala na programu BBC-a od 1949. do 1998. godine. Stvorio ju je Eric Morley, također poznat kao tvorac natjecanja za Miss svijeta.

Ispočetka se emitirala iz regionalnih studija BBC-a, i u emisijama su profesionalni plesači Syd Perkins i Edna Duffield gledateljima davali poduke iz plesa. Godine 1953. je format promijenjen u natjecanje plesača-amatera. Serija je postala jedna od BBC-jevih institucija te se na programu održala do 1998. godine, postavši tako jednom od najdugovječnijih TV-emisija u historiji.

Godine 2004. je BBC obnovio format emisije pod naslovom *[[Strictly Come Dancing]]*, s time da su kao natjecatelji nastupale slavne ličnosti. Emisija je kasnije prodavana cijelom nizu zemalja po licenci zvanoj *[[Dancing with Stars]]* (*[[Ples sa zvijezdama]]*).
Truth or Consequences

**Truth or Consequences** (doslovno: "Istina ili posljedice") bila je američka kviz-emisija, koja se od 1940. do 1957. emitirala na radio-programu NBC Radio, odnosno od 1950. do 1988. godine na televizijskim programima CBS i NBC.

Glavni koncept kviza bio je u tome da se natjecatelju postavlja izuzetno teško ili bizarno pitanje na koje on nikako nije mogao odgovoriti "istinu". Kada bi se to dogodilo, slijedile su "posljedice", odnosno morao je obaviti neki zabavni ili smiješni zadatak. Ponekad su producenti htjeli ugodno iznenaditi natjecatelje pa su gledateljima umjesto zadataka osiguravali susret s članovima porodice koji su živjeli na drugom kraju SAD.

Serija je danas najpoznatija po tome što je godine 1950. grad **Hot Springs** u državi New Mexico prihvatio ponudu producenata da po njoj promijeni ime. Danas je poznat kao Truth and Consequences.

## Vanjske veze
* 
* Radio programs
Louis-Claude Daquin

**Louis-Claude Daquin** (ili d'Acquin), (4. jul 1694 Pariz– 15. jun 1772) francuski kompozitor židovskog porijekla baroknog I galantnog stila. Bio je virtuoz na orguljama I čembalu. Bio je čudo od djeteta, svirao je na dvoru Luj XIV sa šest godina. Sa 12 godina postao je orguljaš u Svetoj kapeli u Parizu

Potom je svirao I u drugim pariškim crkvama. 1739 bio je kraljev orguljaš. 1755 postao je orguljaš u Notre Dam-u. 
Preživjela muzika od njega uključuje 4 svite za čembalo, Božični noeli (Švicarski noeli) i Le Coucou (kukavica)

## Vanjske veze

* Božićni noeli (midi)
Carlo Gesualdo

**Carlo Gesualdo**, znan kao **Gesualdo da Venosa** (8. mart 1566. – 8. septembar 1613), princ od Venoze, bio je italijanski kompozitor, lutnjist kasne renesanse. Osim lutnje svirao je čembalo i gitaru.

## Biografija
Gesualdova majka Girolama bila je nećakinja pape Pija IV. Godine 1586. Gusualdo je oženio rođaku Donu Mariju d’Avalos, kćerku markiza iz Pescare. Dve godine potom ona je započela ljubavnu afreu sa Fabriziom Carafom, vojvodom od Andrie. Tu vezu je očito dobro skrivala od muža dve godine, iako se za aferu znalo unaokolo. Konačno, 16. oktobra 1590. u palači San Severo u Napulju, kad je Gesualdo otišao u lov, dvoje ljubavnika su bili nedovoljno predostrožni. Gesualdo se vratio u palaču, uhvatio ih na djelu i ubio ih oboje u krevetu, a potom je ostavio izmrcvarena tijela nasuprot palače svima da vide. Budući da je bio plemić bio je imun na krivični progon ali ne i na osvetu, pa je otrčao u dvorac, gdje je bio na sigurnom od rođaka žrtava.

Godine 1594. Gesualdo je otišao u Ferraru, jedan od centara muzike u Italiji. Tu se ponovno oženio, ovaj put za Leonoru d’Este, nećakinja vojvode Alfonsa II. 1595 vratio se u svoj dvorac. Tu u dvorcu je unajmljivao i plaćao muzičare, te se predavao samo muzici, rijetko napuštajući zamak. Veza s novom ženom također nije bila dobra.
Dobrotvorna akcija Darujmo reč

**Darujmo reč** je dobrotvorna akcija koja za cilj ima da svako selo u Srbiji dobije biblioteku, a koju je godine 2006. pokrenula srpska književnica Zorica Sentić. 

## Vanjske veze
* Blog
* Članak o akciji na web-stranici RTS
Beremend

**Beremend** (, ), naselje u Mađarskoj. Nalazi se u Južnoj prekodunavskoj regiji, u Županiji Baranja, u Kotaru Šikloš, na samoj granici između Mađarske prema Hrvatskoj. Prema popisu iz 2001. godine u naselju je živjelo 2.815 stanovnika.

## Vanjske veze
* Zvaničan sajt Beremenda
Rufus Scrimgeour

**Rufus Scrimgeour** je ministar magije u Harryju Potteru i Princu miješane krvi (HP 6). Dumbledore kaže da je Rufus Scrimgeour "čovjek od akcije". U Harryju Potteru i Princu miješane krvi Scrimgeour je zamijenio Corneliusa Fudgea. Scrimgeour je rekao da je Harry Potter Dumbledoreov čovjek do srži.

U posljednjoj knjizi o Harryju Potteru, Harry Potter i Darovi smrti, Scrimgeour biva ubijen tijekom pohoda smrtonoša na Ministarstvo magije. U filmu ga je tumačio Bill Nighy

## Vanjske veze
* Rufus Scrimgeour na vanjskoj Harry Potter Wiki
Imela

**Imela** (lat. *Viscum album*) je mali okrugli zimzeleni grm, koji kao poluparazit raste na drveću. Grane su razdijeljene na članke sa naspramnim duguljastim listovima. Cvijet je dvopolni, zelene boje. Plodovi su bijele bobice, koje sadrže ljepljivi sok. Imela je sposobna za proces fotosinteze, iz drveta-domaćina crpe vodu. Ptice (drozd imelaš) pomažu njenom rasprostiranju tako što kljun uljepljen bobicama čiste o koru drveća.

## Opis
Imela je od davnina smatrana ljekovitom biljkom. U medicini se koristi za snižavanje krvnog pritiska, protiv zakrčenja krvnih sudova, vrtoglavice i grčeva.

Plod imele je otrovan, koriste se listovi i tanke drške i to u periodu od oktobra do decembra i od marta do aprila, jer u drugim mjesecima nema ljekovita svojstva.

### Simbolika i mitologija
Keltski svećenici, druidi, poštovali su imelu kao biljku kojoj su pridavane magične moći, ritualno su je sijekli zlatnim srpom i kasnije koristili kao lijek. Vikinzi su smatrali da može probuditi mrtve. Starogrčki junak Eneja je grančicom imele otvorio vrata podzemnog svijeta. U starim tekstovima navodi se kao lijek protiv epilepsije.

U nekim zemljama imela ima značajnu simboliku tijekom proslave Božića. Kači se iznad ulaznih vrata da bi prizvala goste. Kada se dvoje sretnu ispod imele običaj je da se poljube, jer ovakvi poljubci donose sreću, a vjerovanje je i da se iz ovog poljupca može roditi vječna ljubav.
Truth and Consequences, New Mexico

**Truth or Consequences** su toplice i istoimeni grad koji predstavlja sjedište okruga okrugu Sierra u američkoj državi New Mexico, United States. Prema popisu iz 2000. godine imao je 7.289 stanovnika. U državi su poznate kao **T or C**.

Prvotno se zvao **Hot Springs**, da bi godine 1950. promijenio ime **Truth or Consequences** po tada popularnoj radio i TV-emisiji, što je prvi i zasad jedini takav slučaj u historiji. Voditelj Ralph Edwards je najavio da će emisiju voditi iz prvog grada koji sebe preimenuje po njoj, a tu je čast osvojio upravo Hot Springs. Taj događaj se dan-danas slavi u gradu s paradom, predstavama i izborom ljepote.

Godine 1997. je u državama Utah i Nevada snimljen igrani film *[[Truth or Consequences, N.M. (film)|Truth or Consequences, N.M.]]* čija se radnja odvija u gradu.

## Demografija
Po popisu iz 2010. godine broj stanovnika je 6.475, što je 814 (-11,2 %) stanovnika manje nego 2000. godine.

## Reference

## Literatura

* 
* 
* 
* 
* 
* 

## Vanjske veze

* City office Home Page 
* Truth or Consequences-Sierra County, NM Chamber of Commerce
* List of hot springs in New Mexico 
* Trails.com description of Truth or Consequences hot springs
* Introduction to Truth or Consequences  - from Frommers.com
* City-Data.com - Truth or Consequences, New Mexico
* 

o}}
CBS Evening News

***CBS Evening News*** (doslovno: "Večernje vijesti CBS-a") je informativna emisija na programu američke TV-mreže CBS, koja se redovno emitira od 1948. godine. Predstavlja ekvivalent TV-dnevnika u evropskim državama.

Trenutno *The CBS Evening News* radnim danom vodi Katie Couric, subotom Jeff Glor i nedjeljom Russ Mitchell. Emitira se iz CBS Broadcast Centera u New Yorku.

## Povezano
* CBS News
* ABC World News
* NBC Nightly News

## Izvori

## Vanjske veze
* Official website
* Internet Movie Database linkovi:
** 
** 
** 
** 
**
William L. Shirer

**William Lawrence Shirer** (23. februar 1904. – 28. decembar 1993.) američki novinar i historičar. Poznat je postao zahvaljujući tome što je bio dopisnik američke radio-mreže CBS iz Berlina u godinama pred i na samom početku drugog svjetskog rata, te tome što je, koristeći tada još uvijek pionirsku radio-tehnologiju, neke od najvažnijih događaja uspio direktno prenositi publici preko oceana. Svoja iskustva je upisao u knjizi memoara *[[Berlin Diary]]* izdanoj 1941. godine, a kasnije je kao reporter pratio Nirnberški proces. Nedugo nakon toga je došao u sukob sa svojim prijateljem i mentorom Edwardom R. Murrowom, a potom je stavljen u doba makartističkih progona stavljen na crnu listu kao navodni ljevičar. Godine 1960. je izdao svoje kapitalno djelo - historijsku knjigu *[[Uspon i pad Trećeg Reicha]]* u kojem opisuje historiju nacistička Njemačke, dijelom temeljenu na svojim iskustvima, a dijelom na tajnim dokumentima objavljenim iza rata. Godine 1984. objavio je knjigu memoara *[[The Nightmare Years]]*, pet godina kasnije adaptiranu u televizijsku mini-seriju gdje je njegov lik tumačio Sam Waterston.

## Djela

### Historija

* "Berlinski dnevnik" (*Berlin Diary* - 1941.)
* *Mid-century Journey* (1952.)
* *The Challenge of Scandinavia* (1955.)
* "Uspon i pad Trećeg Reicha" (*The Rise and Fall of the Third Reich* - 1960.)
* *The Rise and Fall of Adolf Hitler* (1961.)
* *The Sinking of the Bismarck* (1962.)
* *The Collapse of the Third Republic* (1969.)
* *20th Century Journey* (1976.)
* *Gandhi: A Memoir* (1980.)
* *The Nightmare Years* (1984.)
* *A Native's Return* (1990.)
* *This is Berlin* (1999.)

### Romani

* *The Traitor* (1950.)
* *Stranger Come Home* (1954.)
* *The Consul's Wife* (1956.)
Mihrab

**Mihrab** (ar. محراب) je niša u zidu u džamiji koja je usmjerena u pravcu Kible (Kabe u Meki) kojoj su muslimani okrenuti za vrijeme molitvi.

Za vrijeme zajedničkih molitvi u džamiji, imam stoji u mihrabu a ostali klanjači se nalaze iza njega.

Riječ „Mihrab“ izvorno, nema vjersko značenje, i u arapskom jeziku označava posebnu sobu u kući, na primjer u srednjovjekovnim zamkovima sobu u kojoj se nalazi prijesto. Kod prvih generacija muslimana i kod prijašnjih vjerskih zajednica koje su obitavale pod arapskim govornim područjem pod terminom "Mihrab" se podrazumjevalo i posebno mjesto u kući u kojoj se obavljala molitva. Halifa Osman Ibn Affan (644-656) je naredio da se označi zid u Poslanikovoj džamiji u Medini u pravcu Meke, tako da bi hodočasnici koji posjećuju Meku znali u kojem pravcu je Kibla.

To je bilo samo označeno mjesto u zidu sve do vladavine Velida I (705-715). Namjesnik Medine Omer Ibn Abdul-Aziz je tu oznaku proširio i zamjenio nišom u zidu.

Jedan kur'anski ajet (19,11) spominje riječ "Mihrab": "I on (Zekerijah) iziđe iz hrama (iz mihraba) u narod svoj i znakom im dade na znanje: "Hvalite ga ujutro i navečer!"